Անդրսահմանային համագործակցության այսպիսի ձևաչափը հարևան երկրների նկատմամբ տարվող ԵՄ քաղաքականության կարևոր բաղադրիչներից մեկն է: Առաջնահերթություն տալով ԵՄ արտաքին սահմանագծում կայուն զարգացմանն ուղղված ծրագրերին՝ այն կնպաստի կենսամակարդակի տարբերությունների նվազեցմանն ու կլուծի սահմաններում առկա ընդհանուր խնդիրները: Յուրաքանչյուր ծրագրի համար մասնակից երկրների կողմից ընտրվել են մինչև չորս առաջնահերթություններ, ինչպիսիք են՝ ՓՄՁ-ների զարգացում, մշակույթ, բնապահպանություն և կլիմայի փոփոխություն, պայքար աղքատության դեմ, կրթություն և հետազոտական գործունեություն, էներգետիկա, հասանելիություն, սահմանների կառավարում: